שאלה: אני רוצה להתאבד, מה מחכה לי בעולם הבא ובכלל למה העולם מלא כל כך בסבל ו: אפרתי אני לא הכי יודע מאיפה להתחיל אבל בקצרה אני אספר שנולדתי לאמא נוצריה ולאבא יהודי ככה שאני נחשב חסר דת, אמנם אני לא שייך לאף דת אך בתור ישראלי אני גדלתי בסביבה יהודית ככה שהייתי חוגג את החגים היהודים עם המשפחה ומאמין בה באמונה שלמה. מזה מספר שנים אני סובל מדיכאון, אני לא מוצא עבודה והמצב הכלכלי והנפשי שלי ממש לא טוב, אני מרגיש כאילו אני סתם חי אך לא נהנה כבר משום דבר, החברים והמשפחה אומרים לי רק כל הזמן שיהיה טוב יהיה טוב אבל זה ממש לא ככה וטוב כבר כמעט ואין בחיי כלל. לפעמים אני פשוט לא מבין את הקדוש ברוך הוא, תמיד אומרים שהוא רוצה שיהיה טוב לכל העולם ולכל אדם ואדם אבל העולם שלנו מלא רוע,ילדים רעבים באפריקה ובכלל,פשע,מלחמה ומה לא? כל הבעיות האישיות שלי בנוסף לבעיות הנ"ל גרמו לי לתהות בחודשים האחרונים בעצם למה החיים שלי ושל כל כך הרבה מיליונים אחרים בזבל אם ה רוצה כל כך שיהיה לנו טוב? בלי קשר לאמונה אחרי בעיות כלכליות ונפשיות של שנים אני החלטתי שאני סופית שם קץ לחיי עוד החודש אחרי שכבר חשבתי על כך פעמים רבות בעתיד אך תמיד נתתי לאמונה ולחיים הגשמיים עוד צ אנס נו טוב אולי עוד תצוץ עבודה טובה ואולי החיים יחייכו אליי אבל לא כך קרה, אני מבין כמו כל אדם שאני אשאיר משפחה הרוסה ואמא כואבת ואחטא אך חיי קשים ואני לא רואה כל משמעות להמשיך לחיות ולסבול, כן אני יודע ואני מפחד מהכאב ומההשלכות של המעשה אבל אני כבר התייאשתי מהכל אחרי אין ספור ניסיונות לשקם את עצמי. בפן ההלכתי אני רוצה לשאול את הרב מה קורה בעולם הבא כשבן אדם מתאבד? האם פוגשים את ה פנים מול פנים? האם מנהלים שיחה ממש עם ה ורואים את כל החיים רצים כמעין סרט מול העיניים? אם כן אני ממש הייתי רוצה לשאול אותו למה חיי וחייהם של כל כך הרבה בני אדם אחרים כל כך רעים למרות שמעולם לא חטאו והוא רוצה שיהיה לנו כל כך טוב, מה איך יכול להיות לבן אדם מדוכא ועני טוב? הרב, הייתי מאריך עוד במכתב אבל כדי לא לגולל פה מגילה שלמה ולפרט את בעיותי לפרטי פרטים ולגולל את סיפור חיי אנא ממך אל תנסה לשכנע אותי לא להתאבד ושהחיים יפים ושזה חטא וכו וכו כי סמוך עליי אני כבר ניסיתי וכשלתי בהכל והחלטתי סופית לעשות את המעשה הזה לכן אני שואל אותך רק מנקודת המבט ההלכתית למה אנשים סובלים כל כך הרבה בעולם הזה והשם לא עוזר ומה קורה בדיוק בעולם הבא. אני מתנצל מראש אם אני נשמע כמו אחד שסתם מנסה לעשות דווקא אבל אני מוכן להישבע שניסיתי כבר הכל כדי לשפר את איכות חיי אך שום דבר לא עזר ואני מרגיש שכל יום שאני חי אני רק סובל יותר ויותר. אני מאחל לעם ישראל ולכל האנושות בפרט שלא נדע יותר מעוני,מלחמות,אלימות,רעב ושאר מרעין בישין ושה יעזור לנו כבר ויהפוך את המקום הזה למקום יותר טוב כדי שאנשים כמוני לא סתם יסבלו פה. ואני מקווה שלא תזכה יותר לקבל מכתבים מדכאים כמו זה. ד"א במידה ויש פה חלילה מישהו באתר שקורא את המכתב הזה וגם לו יש מחשבות אובדניות ומתכנן להתאבד או שסתם לו בעיות בחיים אנא ממך בן אדם יקר תנסה קודם כל ללכת לקבל טיפול ולעשות סדר בדברים כדי לטפל בשורש הבעיה ובאמת הרבה פעמים מחשבות כאלה יש בגלל שטויות קטנות שאפשר לטפל בהם צ יק צ ק אך אצלי כבר שנים המצב רציני ועכור מאוד, רק בבקשה ממך אל תגיע למצב שלי כי אצלי זה כבר מאוחר מידי, אני מאחל לכל הקוראים באתר באמת רק בריאות ואושר ושתבינו אולי אתם יהודים ואני לא יהודי לפי ההלכה אבל אני בן אדם עם רגשות ומצפון בדיוק כמוכם רק שלצערי החיים לא חייכו אליי וכבר שנים שאני רק סובל וסובל. לכולם ואני מאחל לכם רק בריאות אושר ועושר. אלי
תשובה: יקירי אל תשלח ידך בנפשך, כל החיים עוד לפניך והעתיד עוד יאיר לך פנים בע"ה. אני מבין את הקושי בחייך המורכבים, ואת הלחץ והמבוכה. מול קשיים צריך להתחזק ולמצוא עומק גדול יותר בנפש ובתודעה, ולהמשיך בחיפוש עבודה ויצירה. הלחצים והמחשבות האובדניות צריכים טיפול מסודר לטובתך. אני ממליץ לך לפנות לפסיכולוג ירא שמים שיוכל להבין את הבעיה האמונית והסערה הנפשית בה אתה נמצא. בנוסף תוכל לברר את זהותך ואם אתה מעוניין לקבל בכנות עול תורה ומצוות בבית דין ולהצטרף לעם היהודי בשמחה, יתכן שתרגיש מחובר יותר ונינוח בעשיית דבר זה. הקושי שהעלית על צדיק ורע לו, נתקשו בו כבר הנביאים ודוד המלך ועוד. אנו מאמינים ברבש"ע אך גם נותנים בו אמון, שכל דרכיו אמת ומשפט וגם אם בעינינו הקטנות איננו מבינים, בראיה האלוקית הכל במשפט עליון, וזהו חלק מרכזי באמונת ישראל. משנה מקום משנה מזל, אולי במעבר למקום אחר ולסביבה תומכת יותר ייטב לך. תציע זאת לפסיכולוג ויחד תגבשו כיוון ראוי להבראתך. בשמים הנשמה עומדת לדין על חייה, וזוכה לזיו השכינה לפי מדרגתה. המושגים הללו אינם חומריים אלא עמוקים ואלוקיים ולכן להבנת הדבר יש ללמוד אותו בהרחבה ובנחת כחלק מהתורה הפנימית. מי ששולח יד בנפשו עובר על לא תתרצח ועוד איסורים (דמכם לנפשותיכם אדרוש), וגם בני נח מוזהרים על כך מדאוריתא משום שזהו חלק מאיסור רצח עיין רמב"ם הל  רוצח פרקים א-ב, והעושה כן אין מתאבלים עליו ואין לו חלק לעוה"ב, עיין שו"ע יו"ד תחילת סימן שמה  ובש"ך שם. לעולם לא מאוחר מדאי. את יכול לקום ולבנות חיים שלמים בבחירה אישית שלך, הכל תלוי ברצונך ובעוז נפשך. התעודד, המשך לשאול, ובע"ה דברים יסתדרו בליווי טיפול מקצועי. בהצלחה